Trelis/gawiki huggingface dataset:
An Todhchaíochas Gaelach. Is éard atá i gceist leis an Todhchaíochas Gaelach ná coincheap ealaíne agus socheolaíochta a fhiosraíonn cad í an todhchaí atá ag an nGaeilge. I measc na gceisteanna a chíortar tríthi tá; cén todhchaí í sin? Cén chuma atá uirthi? Conas is féidir leis an ealaín an todhchaí sin a shamhlú, a léiriú nó a fhíorú? Is gléas é an téarma leis an tsamhlaíocht a fhuascailt, le bheith ag smaoineamh ar shuímh, ar charachtair agus ar shochaithe nach ann dóibh ach a d’fhéadfadh a bheith, le todhchaí na Gaeilge agus a pobail a shamhlú as an nua. Is iomaí duine a chreideann nach bhfuil aon todhchaí amach roimh an nGaeilge.
‘"How terrifying it’s been to realize no one thinks my people have a future."’ 
Sin iad focail N.K. Jemisin ina réamhrá leis an gcnuasach "How Long ’Til Black Future Month" (2018). Sna scéalta ficsean eolaíochta agus fantaisíochta a leanann an réamhrá sin, samhlaíonn Jemisin carachtair chumhachtacha de dhath agus domhan féidearthachtaí a spreagann dóchas agus a ardaíonn meanma. 
Tá gnéithe den Todhchaíochas Gaelach le feiceáil in alt de chuid Phádraig Mhic Phiarais a scríobh sé faoin méid a tharlódh sa bhliain 2006 https://cartlann.org/authors/padraig-pearse/in-my-garden/ agus sa tSraith teilifíse Éirí Amach Amú a tháinig amach sa bhliain 2016 ina léirítear Éire ardteicneolaíoch, áit a bhfuil an Ghaeilge i réim agus éadaí ar leithligh á chaitheamh.
Tionscadal comhpháirteach AerachAiteachGaelach.
Sa bhliain 2024, chuir AerachAiteachGaelach agus MEITHEAL Phlean Teanga Chléire ocht gcinn de sparánachtaí cónaitheachta ar fáil le healaíontóirí de chuid an ghrúpa a thabhairt go hOileán Chléire i gCorcaigh le tabhairt faoi thionscadal ealaíne ar bith faoin téama "An Todhchaíochas Gaelach | Gaelic Futurism".
Gach ealaíontóir a roghnaíodh faoin scéim seo, chaith sé/sí/siú/siad 10 lá ar an Oileán. Bhí sé i gceist go nglacfadh na healaíontóirí inspioráid ó cheannródaithe ghluaiseacht an Afra-Thodhchaíochais (leithéidí Janelle Monáe i réimse an cheoil, Octavia E. Butler i réimse na scríbhneoireachta, Jean-Michel Basquiat agus Ellen Gallagher i réimse na healaíne) agus go gcuirfeadh siad an méid a d'fhoghlaimeoidís i bhfeidhm chun saothair nua shamhlaíocha a cheapadh agus a fhorbairt faoi rúibric an Todhchaíochais Ghaelaigh ar an oileán. Bhí fáilte mhór roimh gach cineál ealaíne: an amhránaíocht, an ceol, an damhsa, an drag, an drámaíocht, an ealaín, an fhilíocht, an prós agus eile. 
Is tionscadal comhpháirteach a bhí ann idir AerachAiteachGaelach agus MEITHEAL Phlean Teanga Chléire. Dob'fhéidir na sparánachtaí a chur ar fáil a bhuí leis an duaischiste ó Chomórtas na nDea-Chúiseanna ag an gCrannchur Náisiúnta, comórtas ar bhain AAG an chéad duais ann i gcatagóir na Gaeilge sa bhliain 2023.
Al-Nakba. Tagraíonn Al-Nakba ( "an tubaiste") do dhíláithriú agus do dhiúscairt fhoréigneach na bPalaistíneach, mar aon le scrios a sochaí, a gcultúr, a bhféiniúlacht, a gcearta polaitiúla, agus a mianta náisiúnta. Úsáidtear an téarma chun cur síos a dhéanamh ar imeachtaí 1948, chomh maith le géarleanúint agus díláithriú leanúnach na bPalaistíneach ar fud an réigiúin, forghabháil na gcríoch Palaistíneach (an Bruach Thiar agus Stráice Gaza)
An Fhreaslainnis. Is teanga mhionlaigh í an Fhreaslainnis a labhraítear i dtuaisceart na hÍsiltíre agus cé go bhfuil líon ard cainteoirí aici, is lú go mór a stádas i gcomparáid le teangacha eile, an Ghaeilge, abair.
Nina Vedeneyeva. Fisiceoir ab ea Nina Yevgenyevna Vedeneyeva (; 1 Nollaig 1882–31 Nollaig 1955) a raibh baint aici le staidéar a dhéanamh ar chriostail mhianraí agus lena dathú. Mar cheann ar ranna iomadúla ag institiúidí amhail 'Institiúid Taighde Geolaíochta an Aontais Uilig', 'Institiúid na nEolaíochtaí Geolaíochta' agus 'Institiúid na Criostalagrafaíochta', rinne sí taighde ar éagsúlachtaí datha mhianraí cré agus aicmiú cré a tharla i ruaimeanna orgánacha. Tugadh faoi deara í as uirlisí a fhorbairt agus a dhearadh chun modhanna na criostalagrafaíochta optúla a fheabhsú. Ba í an páirtí deireanach den fhile Sophia Parnok í agus bronnadh Duais Stailín agus Ord Lenin uirthi as a cuid staidéir eolaíochta agus a cuid aireagán.
Luathshaol.
Rugadh Nina Evgenievna Vedeneyeva ar an 1 Nollaig 1882 in Tbilisi, príomhchathair den Leasríochas Cugais, Impireacht na Rúise do Pelageya Ivanovna (née Avdeyeva) () agus Evgeny Lvovich Vedeneyev (). Bhí triúr deirfiúracha ag Vedeneyeva: Olga (rugadh 1880), a rinneadh ceoltóir di agus a chónaigh sí sa tSeapáin ; Boris () (1885-1946) a bhí ina innealtóir hiodrálach agus ina scoláire; agus Maria (1887-1958),() a rinneadh ailtire di i gCathair Pheadair. Tar éis di a cuid staidéir ag giomnáisiam a chríochnú, chuaigh Vedeneyeva thar lear chun staidéar a dhéanamh ar ailtireacht sa Bheilg le spreagadh óna hathair. Ar aghaidh chuig Gent, stad sí i Liège agus bhuail sí lena fear céile amach anseo, Leonid Ivanovich Sirotinsky go luath i ndiaidh sin. Bhí sé ina mhac léinn ag an Institiúid Leictriteicniúil i Liege agus d'athraigh Vedeneyeva a pleananna agus chuaigh isteach sa scoil chéanna. I mí Eanáir 1902, maraíodh a hathair agus d'fhill sí abhaile go dtí an t-earrach. Tar éis bliana staidéir, d'fhág Vedeneyeva an scoil agus ar 28 Iúil 1903 ag Eaglais Cheartchreidmheach na Rúise sa Bhruiséil, phós sí féin agus Sirotinsky. Chríochnaigh sé a chuid staidéir agus d'fhill an lánúin ar theach a thuismitheoirí i Nikolaev, áit ar rugadh a mhac Yevgeny, ag deireadh na bliana.
Aontachas na hÚcráine leis an Aontas Eorpach. Chuir an tAontas Eorpach tús le cainteanna ballraíochta leis an Úcráin sa bhliain 2023. D’fhógair Uachtarán na Comhairle Eorpaí, Charles Michel, ar an 14 Nollaig 2023 go raibh sé socraithe tús a chur leis an idirbheartaíocht.
Bhí sé ina imní ag an am go mbainfeadh Viktor Orbán, Príomhaire na hUngáire, leas as "veto" chun bac a chur ar chainteanna ballraíochta leis an Úcráin. Mhaígh sé nach ngéillfeadh sé do bhrú ó stáit eile san AE ach sa deireadh níor bhain sé leas as a veto. Bhí Orban i gconaí i gcoinne na hÚcráine a bheith ina ball den Aontas. Ach shiúil sé amach as an seomra le linn do na ceannairí eile a bheith ag caitheamh vóta ar an gceist, rud a d’fhág gur glacadh leis an rún. (Níos déanaí, vótáil Orban i gcoinne pacáiste fóirithinte – gur fiú €50bn é - a thabhairt don Úcráin).
Léirigh pobalbhreith a rinneadh i sé bhallstáit de chuid an AE go raibh scoilt i measc an phobail faoi mhéadú an AE. Ní raibh móramh ann ar son ballraíocht a thabhairt d’aon cheann de na tíortha a bhí ag iarraidh bheith istigh ach bhí meon níos ‘oscailte’ ag daoine i dtaobh na hÚcráine, an Mholdóiv agus Montainéagró.
Leasuithe ar Bhunreacht na hÉireann. Ní féidir le Rialtas ar bith gníomhú taobh amuigh d’fhorálacha an Bhunreachta, agus ní féidir an Bunreacht a athrú gan cead an phobail. Is i reifreann amháin agus leasú ar Bhunreacht na hÉireann a thugtar nó a dhiúltaítear an cead sin.
De réir Bhunreacht na hÉireann (AIRTEAGAL 47), "Gach togra a dhéantar chun an Bunreacht seo a leasú agus a chuirtear faoi bhreith an phobail le Reifreann, ní foláir a mheas, chun críche Airteagal 46 den Bhunreacht seo, go dtoilíonn an pobal leis an togra sin má tharlaíonn, tar éis é a chur mar sin faoi bhreith an phobail, gur ar thaobh é a achtú ina dhlí a thugtar tromlach na vótaí a thugtar sa Reifreann sin."
Sergei Rachmaninoff. Cumadóir, rímháistir pianó, agus stiúrthóir Rúiseach ab ea Sergei Rachmaninoff (1 Aibreán [O.S. 20 Márta] 1873 – 28 Márta 1943). Meastar go forleathan go bhfuil Rachmaninoff ar dhuine de na pianódóirí is fearr dá lá agus, mar chumadóir, ar dhuine de na hionadaithe móra deireanacha de chuid an Rómánsachais i gceol clasaiceach na Rúise. Thug tionchair luatha Tchaikovsky, Rimsky-Korsakov, agus cumadóirí Rúiseacha eile bealach do shainstíl phearsanta chríochnúil shuntasach as a séisiúlacht a bhí cosúil le hamhrán, gan mhothú, uigeachtaí cuntraphointeacha dlútha, agus dathanna saibhre ceolfhoirne. Tá an pianó le feiceáil ar bhealach suntasach in aschur cumadóireachta Rachmaninoff agus bhain sé úsáid as a chuid scileanna mar thaibheoir chun féidearthachtaí léiritheacha agus teicniúla na huirlise a chíoradh go hiomlán.
Reichswehr. Ba í Die Reichswehr (go litriúil; 'Cosaint na Ríochta') ainm oifigiúil fhórsaí armtha na Gearmáine le linn Phoblacht Weimar agus chéad bhlianta an Tríú Reich. Tar éis don Ghearmáin a bheith buailte sa Chéad Chogadh Domhanda, díscaoileadh Arm Impiriúil na Gearmáine ("Deutsches Heer") chun go n-athmhúnlófaí ina arm don ré shíochána é. Uaidh sin a bunaíodh "Die Reichswehr" sealadach i Márta 1919. Faoi théarmaí Chonradh Versailles, bhí an tArm Gearmánach atógtha faoi réir teorainneacha tromchúiseacha ó thaobh méide, struchtúir agus armála de. Cruthaíodh "Die Reichswehr" go hoifigiúil ar an 1 Eanáir 1921, tar éis na teorainneacha a bheith comhlíonta. Choinnigh fórsaí armtha na Gearmáine an t- ainm 'Die "Reichswehr"' go dtí 1935. Sa bhliain sin foilsíodh forógra de chuid an Rialtais do mhuintir na Gearmáine, maidir le coinscríobh uilíoch a thabhairt isteach ar an 16 Márta 1935. Críochnaíonn an forógra leis an abairt seo ó Adolf Hitler; “In diesem Sinne hat die deutsche Reichsregierung mit dem heutigen Tage das folgende Gesetz beschlossen: Gesetz für den Aufbau der Wehrmacht. Vom 16. März 1935.” ("Sa chiall seo, tá an dlí seo a leanas rite ag rialtas na Gearmáine inniu: An dlí maidir le forbairt an Wehrmacht. Ón 16 Márta, 1935"). 
Le fógairt an Dlí Mhíleata ar an 21 Bealtaine 1935, baineadh na srianta deireanacha de Chonradh Versailles go foirmiúil, agus fógraíodh tabhairt isteach an choinscríofa uilíoch (ar an 1 Deireadh Fómhair 1935), trínar chomhlíon Hitler an gheallúint a thug sé i mí Feabhra 1933.
Wehrmacht. Ba iad na Wehrmacht (go litrúil, “fórsa cosanta”) ná fórsaí armtha aontaithe Ghearmáin na Naitsithe ó 1935 go 1945. Is éard a bhí ann ná "Das Heer" (arm), "Die Kriegsmarine" (cabhlach) agus "Die Luftwaffe" (aerfhórsa). Tháinig an teideal "Wehrmacht" in áit an téarma "Reichswehr" a úsáideadh roimhe sin, agus ba é an léiriú é ar iarrachtaí réimeas na Naitsithe an Ghearmáin a atharmáil go pointe níos mó ná mar a ceadaíodh faoin gConradh Versailles.
Eachtra lámhaigh in Shegaia (2023). Tharla eachtra lámhaigh in Shegaia, cathair Gaza ar an 15 Nollaig 2023 nuair a scaoileadh marbh Alon Shamriz, Yotam Haim agus Samer Talalka, ainneoin go raibh brat bán ar iompar acu agus gur ghlaoigh siad amach in Eabhrais ag lorg cúnaimh.. D'fhuadaigh Hamas iad ón fhéile ceoil Nova mar chuid dá n-ionsaí ar Iosrael ar an 7 Deireadh Fómhair, ach chuir arm Iosrael na hordóga orthu. Bhí sé ráite ag arm Iosrael gur de bhotún a lámhachadh triúr gialla mar gur cheap na saighdiúirí gur bagairt iad.
Imeachtaí.
Bhí ceirt bhán ar iompar ag na gialla Iosraelacha nuair a mharaigh arm a dtíre féin iad de thimpiste; cheap siad gur trodaithe de chuid Hamas a bhí iontu. Bhí trodaíocht ar bun sa cheantar "áit a mbíonn trodairí Hamas ag feidhmiú in éadaí sibhialtaigh agus taicticí cleasaíochta in úsáid acu." "Bhí na fir gan léine agus bhí maide acu a raibh ceirt bhán air. Mhothaigh an saighdiúir faoi bhagairt agus chaith sé leo. D'fhógair sé gur sceimhlitheoirí iad, scaoil an t-arm piléir leo agus mharaigh siad beirt ar an toirt."
Goineadh an tríú giall agus chúlaigh sé isteach i bhfoirgneamh, áit ar scairt sé amach in Eabhrais, a dúirt an t-urlabhraí airm. Faraor dó, cheap an t-arm go raibh cleas eile ann (labhraíonn na trodaithe Hamas Eabhrais uaireanta) agus mharaigh an t-arm é ar an toirt.
Tháinig fear de chuid na Téalainne, á choinneáil mar ghiall in éineacht le Shamriz, Haim agus Talalka, slán as an slad. Ní raibh cumas Hamas air.
Iarmhairtí.
Chuir an príomh-aire Benjamin Netanyahu a chomhbhrón in iúl faoina mbás anabaí.
D'ordaigh an rialtas go ndéanfadh Fórsaí Armtha Iosrael fiosrúchán faoin eachtra. Bhí a gcomhbhrón curtha in iúl ag an arm do ghaolta na ngialla agus dúirt an t-arm nach gceilfidh an fiosrúchán aon eolas maidir leis an mharú. Ach ag an am céanna, dúirt an t-urlabhra gur scaoileadh leis na gialla in aghaidh rialacha comhraic arm Iosrael ach ní thabharfaí cúisimh in aghaidh na saighdiúirí.. Dúirt an tArm go raibh ceachtanna foghlamtha acu ón eachtra seo agus go raibh treoir shoiléir tugtha acu dá saighdiúirí i nGaza.
Tharla agóidí in Iosrael in aghaidh mharú na bhfear agus bhí daoine ag éileamh freagraí ón arm agus ón Rialtas.
Cúlra.
Scaoileadh saor 110 braighdeanach mar chuid de shos cogaidh seacht lá i mí na Samhna 2023, inár aontaigh Iosrael cimí Palaistíneacha a shaoradh as príosúin in Iosrael.
Bhí na Stáit Aontaithe ag an am ag iarraidh tabhairt ar Iosrael maolú ar a bhfeachtas míleata agus díriú go sonrach ar cheannairí Hamas sa stráice. Bhí sé ráite ag Jake Sullivan, comhairleoir slándála Joe Biden le Rialtas Benjamin Netanyahu go bhfuil an baol ann go gcaillfidh Iosrael tacaíocht an phobail idirnáisiúnta má leanann siad dá n-ionsaithe aeir as éadan ar shibhialtaigh
Bhí corradh le 19,000 duine maraithe i nGaza ó thosaigh Iosrael ar a bhfeachtas i ndiaidh ionsaí Hamas ar Iosrael ar an 7 Deireadh Fómhair.
Olltoghchán na Ríochta Aontaithe 2015 sa Bhreatain Bheag. Reáchtáladh olltoghchán na Ríochta Aontaithe 2015 sa Bhreatain Bheag ar an 7 Bealtaine 2015 agus bhí 40 suíochán san iomaíocht ar fad na Breataine Bige. Rinneadh an toghchán do gach suíochán ar bhonn an chéad duine abhaile .
In ainneoin gur bhuaigh páirtí an Lucht Oibre an líon is mó vótaí sa Bhreatain Bheag, bhuaigh na Coimeádaigh ar fud na Ríochta Aontaithe go léir. 
Forbhreathnú ar thorthaí.
Tá liosta iomlán de na torthaí sa Bhreatain Bheag le fáil ar an House of Commons Library General Elections Online. Seo a leanas tábla iomlán na dtorthaí don Bhreatain Bheag ag an BBC. 
Staitisticí tinrimh.
Tagann 1 vóta bailí, comhaireamh na mballóidí diúltaithe agus an líon iomlán toghthóirí ón bhfoinse/ó na foinsí a thugtar i ‘Tábla na dtorthaí de réir dáilcheantair’ thíos.
Torthaí de réir toghcheantair.
1 Tagann an t-eolas ar an bpáirtí buaiteach agus an tromlach ón bhfoinse/ó na foinsí a luaitear.&lt;/br&gt; 2 Is ó a thagann an líon iomlán toghthóirí mura dtugtar tagairt eile.&lt;/br&gt; 3 Is ball de Pháirtí Chomharchumann an Lucht Oibre an MP ach ainmníodh é mar ‘Breatnais Labour’.
Coimeádaithe na Breataine Bige. Is é Coimeádaigh na Breataine Bige () an chraobh de Pháirtí Coimeádach na Ríochta Aontaithe a fheidhmíonn sa Bhreatain Bheag. I dtoghcháin Westminster, is é an dara páirtí polaitíochta is mó tóir sa Bhreatain Bheag, tar éis dó an dara sciar is mó den vóta a fháil i ngach olltoghchán ó 1931. I dtoghcháin Senedd Cymru is iad na Coimeádaigh, an dara páirtí is mó a fhaigheann tacaíocht faoi láthair, ach bhí siad sa tríú háit in amanna. Tá 14 de na 40 suíochán Breatnach acu i bParlaimint na Ríochta Aontaithe, agus 16 de na 60 suíochán san Senedd .
I dtoghchán Senedd 2021, bhuaigh Coimeádaigh na Breataine Bige ocht suíochán toghcheantair, ag tógáil "Dyffryn Clwyd" ó Lucht Oibre na Breataine Bige agus Brycheiniog a Sir Faesyfed ó Dhaonlathaigh Liobrálacha na Breataine Bige agus vótálann 26.1% den toghcheantar ar fud na Breataine Bige, na torthaí suíocháin toghcheantair is fearr a bhí acu ó cruthaíodh an Senedd i 1999.
Giovanni Angelo Becciu. Cairdinéal Iodálach agus feileon ciontaithe is ea Giovanni Angelo Becciu (a rugadh ar an 2 Meitheamh 1948). Ciontaíodh i gcalaois é sa bhliain 2023.
Bhíodh Becciu tráth ina chomhairleoir ag an Phápa Proinsias. Bhí sé ina bhall den Diacaistir Canónaithe Naomh (Cúirt na Róimhe).
Cúbláil.
Sa bhliain 2021, cuireadh cúiseanna éagsúla i leith deichniúr - ceannairí airgeadais, dlíodóirí agus iar-oibrithe de chuid na Vatacáine - ina measc calaois, sciúradh airgid agus mí-úsáid cumhachta. Bhain an cás le €350 milliún a caitheadh ar réadmhaoin i gceantar Chelsea i Londain mar chuid de scéim infheistíochta a thosaigh in 2014 ach a chosain na milliúin Euro sa bhreis ar an Vatacáin.
Shéan an deichniúr uilig na cúiseanna. B'é Becciu an t-oifigeach is sinsearaí san Eaglais Chaitliceach a cuireadh ar a thriail i gcúirt de chuid na Vatacáine. 
Cuireadh tús leis an triail sa bhliain 2021. Idir 2021-2023 shuigh an chúirt 86 uair le héisteacht leis an bhfianaise.
Ar 16 Nollaig 2023, ghearr Cúirt na Vatacáine cúig bliana go leith príosúin ar Becciu as na milliúin Euro a chúbláil.
Race the Night. Is albam ón bhanna Ash é Race the Night, a bhí eisithe ar an 15 Meán Fómhair, 2023.
Traicliosta.
Gach amhrán le Wheeler.
Ana Pontón. Is polaiteoir Gailíseach de chuid Bhloc Náisiúnach na Gailíse (BNG) í Ana Belén Pontón Mondelo (a rugadh 27 Iúil 1977) Tá ionad aici i bParlaimint na Gailíse ó 2004, agus in 2016 ba í an chéad bhean a toghadh mar urlabhraí thar ceann BNG.
Beathaisnéis.
Rugadh Pontón i sráidbhaile Chorrente in aice le Sarria i Cúige Lugo, agus d’fhás sé aníos i dteach a thóg a sin-seanathair sa bhliain 1904. Bhain sí céim amach sna hEolaíochtaí Polaitiúla ó Ollscoil Santiago de Compostela.
Toghadh Pontón don Parlaimint na Gailíse den chéad uair sa bhliain 2004. I mí Feabhra 2016, fuair sí 85% de na vótaí le bheith ina hurlabhraí náisiúnta thar ceann an pháirtí, an chéad bhean sa ról sin.
Féile Loy Krathong. Is féile bhliantúil é Loy Krathong. Ceiliúrann daoine é sa Téalainn agus in áiteanna eile san Áise agus ar fud an domhain. Is féile sheanbhunaithe é Loy Krathong agus baineann sé leis an reiligiún Búdachas.
Baineann daoine úsáid as ábhar nádúrtha chun ”krathong” a chruthú; ciseán is ea “krathong”. Ansin, seolann siad na ciseáin sna haibhneacha chun ómós a léiriú do bhandia an uisce. Tar éis na féile, bailíonn daoine na ciseáin agus na báid ó na haibhneacha agus is féidir iad a úsáid mar bhia d’ainmhithe, de ghnáth.
Sa bhliain 2023, bhí smaoineamh nua-aimseartha acu. Tharraing daoine níos mó ná 3,000 pictiúr de “krathong” agus ghlac siad grianghraif díobh. Ansin thaispeáin siad na grianghraif dhigiteacha ar abhainn. Chiallaigh sé seo go raibh níos lú ciseán san uisce agus níos lú oibre le déanamh ag glanadh.
Aesop Rock. Is rapálaí agus léiritheoir Meiriceánach as an Oileán Fada, Nua-Eabhrac é Ian Matthias Bavitz (a rugadh 5 Meitheamh 1976), nó Aesop Rock mar is fearr aithne air. Bhí sé ar thús cadhnaíochta sa rabharta ealaíontóirí hip hap ar an taobh tuathail a tháinig chun cinn go déanach sna 1990idí agus go luath sna 2000idí. Shínigh sé conradh leis an lipéad "Definitive Jux" go dtí go ndeachaigh an lipéad ar sos in 2010. In alt a foilsíodh in 2010, dúirt betterPropaganda gurbh é an naoú healaíontóir déag is fearr ar a liosta "Top 100 Artists of the Decade".
D’eisigh sé a chéad albam, "Music for Earthworms", i 1997, agus "Float" trí bliana ina dhiaidh sin. Eisíodh "Labor Days", a thríú halbam stiúideo, i Meán Fómhair 2001. Tháinig a chéad albam eile dhá bhliain ina dhiaidh sin, dar teideal "Bazooka Tooth", i Meán Fómhair 2003. Eisíodh a cheathrú halbam stiúideo, "None Shall Pass", i mí Lúnasa 2007. Bhí an t-amhrán teidil ar cheann de na hamhráin is mó éilimh agus is cáiliúla a bhí aige. Eisíodh a chéad albam eile, "Skelethon", i mí Iúil 2012. Tháinig a sheachtú halbam, "The Impossible Kid", amach i mí Aibreáin 2016, agus a ochtú halbam, "Spirit World Field Guide", i mí na Samhna 2020. Eisíodh a naoú halbam, "Garbology", i mí na Samhna 2021. Eisíodh "Integrated Tech Solutions", a dheichiú halbam, i mí na Samhna 2023.
Bhí sé ina bhall de na grúpaí The Weathermen, Hail Mary Mallon, agus the Uncluded, agus faoi láthair is é an t-amhránaí sa dísreach Malibu Ken. 
Maidir lena ainm stáitse, dúirt sé: “Fuair mé an t-ainm Aesop ó scannán ina raibh páirt agam le roinnt cairde. Ba é ainm mo charachtair agus lean an t-ainm dom. Tháinig an chuid ‘Rock’ níos déanaí ó bheith á chaitheamh isteach i rímeanna.”
Staonadh ó ghnéas. Is éard atá i gceist le staonadh ó ghnéas ná rogha phearsanta gan páirt a ghlacadh i ngníomhartha gnéasacha (caidrimh collaí agus b'fhéidir glacaireacht, muirniú, gnéas béil, treáiteach srl chomh maith). Uaireanta, cuirtear béim ar staonadh ó ghnéas ar go leor cúiseanna, agus is iad cúrsaí sláinte agus reiligiúin is minice a bhíonn i gceist.
Sna Stáit Aontaithe go háirithe, tá nós ann le fada iallach a chur ar scoileanna deireadh a chur leis an oideachas cuimsitheach gnéasachta. Bunaithe ar léamh áirithe ar an mBíobla, tá gealltanas staonadh ó ghnéas roimh phósadh mar airteagal lárnach de chuid na Críostaíochta le fada. Mar shampla, nuair a bhí George W Bush ina ghobharnóir ar Texas sna 1990idí chuir sé iachall ar scoileanna deireadh a chur leis an oideachas cuimsitheach gnéasachta agus béim a chur ar staonadh ó ghnéas.
Is feachtas idirnáisiúnta é "True Love Waits", a tosaíodh in 1993 agus a bhfuil Life Way Christian Resources mar urra aige, agus tá sé mar chuspóir ag an bhfeachtas cur ina luí ar dhéagóirí agus ar mhic léinn ollscoile gan gnéas a bheith acu go bpósann siad. Iarrtar ar dhaoine óga cártaí cúnaint a shíniú chun a ndílseacht don smaoineamh a chur in iúl. Caitheann na rannpháirtithe fáinne ar an gceathrú méar ar an lámh chlé le léiriú go bhfuil siad meáite ar an ngealltanas a choinneáil.
I gcás "True Love Waits", tagraíonn “staonadh ó ghnéas” do réimse leathan gníomhaíochtaí gnéasacha. Is éard atá i gceist le híonacht ghnéasach, a deir an clár le daoine óga, ná “diúltú do chaidreamh fisiciúil a spreagann tú go gnéasach”; is gá dóibh, mar sin, staonadh ó chaidreamh collaí agus gnéas béil, agus níl cead acu lámh a leagan ar bhaill ghnéis a chéile, go dtí go bpósann siad. Comhairlítear do dhaoine óga ar an suíomh gréasáin gan a bheith le chéile ina n-aonar, gan luí síos ar tholg ná ar leaba, agus gan sealanna fada a chaitheamh ag pógadh a chéile.
Molann Ioslam staonadh ó ghnéas chomh maith.
Scott Perry. Polaiteoir Meiriceánach is ea Scott Gordon Perry (27 Bealtaine, 1962 a rugadh é). D'éirigh sé as a phost mar bhriogáidghinearál de chuid Arm Náisiúnta na Stát Aontaithe, arb é ionadaí SAM é don 10ú toghlach comhdhála i bPennsylvania. Áirítear Harrisburg, York, agus an chuid is mó de na bruachbhailte istigh ina cheantar, a uimhríodh an 4ú ceantar ó 2013 go 2019. Feidhmíonn Perry ar na coistí Iompar, Bonneagar, agus Gnóthaí Eachtracha.
Ina bhall den Pháirtí Poblachtach, rinne Perry ionadaíocht ar an 92ú ceantar i dTeach na nIonadaithe i bPennsylvania ó 2006 go 2012, agus d'fheidhmigh sé ar na Coistí um Leithreasuithe, Gnóthaí Tomhaltóirí, Caidreamh Oibreachais, Gnóthaí na nIarshaighdiúirí, Ullmhacht Éigeandála, agus Rialacha. I mí na Samhna 2021, toghadh Perry ina chathaoirleach ar an "House Freedom Caucus", an grúpa Poblachtach Tí is coimeádaí. Tá sé ina bhall freisin den "Congressional Veterans Caucus" agus an Second Amendment Caucus.
Roger Whittaker. Amhránaí ba ea Roger Whittaker (22 Márta 1936 – 13 Meán Fómhair 2023). I measc na n-amhrán is fearr uaidh sna 1960idí - 1990idí tá Durham Town, The Last Farewell, New World in the Morning, I Don’t Belief in If Anymore agus a leagan 1982 de Wind Beneath My Wings. Dhíol sé beagnach 50 milliún ceirnín le linn gairme a thosaigh i 1962 nuair a bhí sé 26 bliain d’aois.
Rugadh Whittaker i Nairobi sa Chéinia i Márta 1936 do thuismitheoirí Sasanacha. Mar gheall gur rugadh é i Nairobi, d’fhág ceol oirthear na hAfraice marc air.
Thosaigh sé ag scríobh amhráin agus ag canadh i gclubanna tíre na Breataine Bige agus é ag déanamh staidéir ar an zó-eolaíocht, bithcheimic agus bitheolaíocht mhuirí in Ollscoil Bangor. Bhí a chéad dul chun cinn mór ag Whittaker nuair a iarradh air a bheith i láthair ar chlár Ulster Television dar teideal "This and That" in 1964 i Portrush.
Thug Durham Town (The Leavin’) ‘Top 20 hit’ dó sa Bhreatain i 1969. Chuir rath an amhráin iontas air. Bhí cáil air as a scileanna feadaíl, a léirítear go hiontach sa phort Mexican Whistler a bhí ar bharr na gcairteacha i dtrí thír Eorpacha éagsúla.
Chuaigh Whittaker ar scor in 2012. Phós sé Natalie in 1964 agus bhí cúigear leanaí acu: Emily, Lauren, Jessica, Guy agus Alexander.
Cumhartheiripe. Is éard is Cumhartheiripe ann ná teiripe a bhaineann úsáid as blátholaí.